
1  Kunligi  esperantistajn  ateistojn  kaj  liberpensulojn. 

2  Disvastigi  Esperanton  inter  ateistoj. 

3  Defendi  propran  egalrajtecon  kaj  kontraŭi  trudadon  de  religio 
en  neŭtralajn  Esperanto-grupojn. 

4  Instigi  ĉe  neŭtralaj  Esperanto-grupoj,  ke  oni  egale  varbu  por 
Esperanto  ĉe  nereligiaj  grupoj  se  oni  varbas  ĉe  religiaj  grupoj. 


5  Akceli  racian  pensmanieron  en  Esperantujo  kaj  pri 
Esperanto  mem  kaj  strebi  altigi  la  intelektan  kaj 
kulturan  nivelon  de  Esperantujo. 

6  Libere  diskuti  kaj  anali/i  ateismajn  movadojn, 
politikojn,  kaj  filozofiojn  kaj  ĉiajn  rilatajn  sociajn 
problemojn. 

7  Malkateni  la  mensojn! 


Julio 


2009 


<3i7ortoj  de  I'  PrezidantoT> 


Karaj  samideanoj, 

Jen  fme  nia  bulteno  ATEO!  Gi  ne  aperis 
pasintjare,  tamen  tio  ne  signifas,  ke  nenio 
okazis  intertem- 
pe. 

Dum  la  Uni- 
versalaj  Kon- 
gresoj  en  Joko- 
hamo  en  2007 
kaj  en  Roter- 
damo  en  2008 
ATEO  havis  bu- 
don  en  la  mova- 
da  foiro.  Tie  ĉe 
tablo  ni  povis  informi  pri  ateismo  kaj  nia 
asocio.  Denove  estos  tia  budo  en  la  UK 
en  Bialistoko. 

Kiel  kutime  la  dumkongresaj  forumoj 
allogis  multajn  homojn  kaj  naskis 
interesajn  debatojn.  Post  la  UK  en 
Jokohamo  Dominique  Simeone  kaj  mi 
mem  parolis  ĉe  France  Culture  (unu  el  la 
ĉefaj  oficialaj  radio-kanaloj  en  Francio) 
kadre  de  ĉiudimanĉa  elsendo  ‘Divers 
aspects  de  la  pensee  contemporaine’ 
(diversaj  aspektoj  de  la  nuntempa  pen- 
sado).  Ni  parolis  pri  la  celoj  de  ATEO, 
pri  ĝiaj  forumoj  dum  UK,  pri  la  ligoj  inter 
Esperanto-movado  kaj  ateismo,  kaj  pri 
ĝiaj  historio  kaj  perspektivoj.  La  teksto 
de  la  elsendo  aperis  en  franca  revuo  ‘La 
raison’.  Jen  guto  malgranda!  Mi  ŝatus, 
se  en  ĉiu  lando  okazus  la  samo. . . 

Kaj  antaŭ  nelonge  aperis  “La  dek  du 
pruvoj  pri  neekzisto  de  Dio”  de  Sebastien 
Faure,  en  traduko  kaj  eldono  de  Christian 
Riviere. 


Ĉu  reviviĝas  religioj?  Jen  demando, 
pri  kiu  ni  debatos  en  la  forumo  en 
Bialistoko.  Kaj  nia  administra  kunsido 
estos  okazo  por  priparoli  nian  estonton 
kaj  eble  ŝanĝi  la  nunan  konsiston  de  nia 
estraro.  Bonvenon  en  la  kunsidoj! 

Gis  baldaŭ  en  Bialistoko,  aŭ/kaj  sur  la 
reto,  ateisme  via, 

'TloUTMMM.t 

Gitava  lctcno 

Altestimata  kaj  timata  ĉiupova  homo: 

Mi  adresas  vin  venigi  peton,  kiun  mi  espe- 
ras,  ke  vi  povu  respondi. 

Eble  vi  jam  aŭdis  pri  mi:  mi  estas  Dio,  tiu 
estaĵo,  kiun  vi  kreis  antaŭ  tiom  multe  da  jaroj, 
kiam  via  speco  apenaŭ  malsimilis  la  ceterajn 
bestojn.  Kiam  nekono,  timo,  deziro  protekti 
sin  kaj  ignoranteco  igis  vin  tiom  vundebla, 
kiom  la  ĉiu  ajn  alia  besto. 

Vi  kreis  min  je  via  imago  kaj  simileco, 
ornamita  per  ĉiuj  virtoj  kaj  malvirtoj  viaj. 
Tiutempe  estis  eĉ  amuze  esti  Dio,  aŭ  pli  bone 
dirite,  dioj,  ĉar  viaj  bezonoj  estis  tro  multaj 
por  kontentiĝi  per  nur  unu  dio. 

Vi  kreis  min  sklava  al  viaj  kredoj  kaj 
bezonoj.  Vi  imagis  min  sub  diversaj  formoj 
kaj  atributoj.  Ciu  nova  kredanto  ligis,  kaj  li- 
gas  sin,  per  nova  ĉeno,  postulante  al  mi  helpi 
lin  aŭ  ŝin  rimedi  lian  aŭ  ŝian  doloron  kaj 
ignorantecon. 

Min  vi  kreis,  nin  vi  kreis,  kiam  vi  ankoraŭ 
ne  komprenis  la  mondon,  kiu  ĉirkaŭflankigis 
vin  kaj  la  leĝojn,  kiuj  regas  ĝin.  Kiam  vi 
ignoris,  ke  povas  ekzisti  leĝojn,  kiuj  regas  la 
mondon  kaj  universo.  Tial  vi  kreis  min.  Nin 
vi  kreis  tiom  frenezaj,  nin  vi  kreis  laŭ  viaj 
propraj  fantazioj  kaj  timoj.  Tiel  frenezaj,  kiel 
nur  menso  de  infano  povas  krei  fantoman 
amikon  por  helpi  lin. 

Mia  historio,  Sinjoro,  estas  tre  malgaja:  ĝi 
estas  la  historio  de  esto  kreita  por  rimedi  viajn 
timojn,  ambiciojn  kaj  malsanojn. 

De  la  unua  momento  mi  estis  uzata  kiel 
pravigo  por  ĉiu  krimo  kaj  egoismo  de  via 
speco. 

Oni  uzis  min  por  justigi  viajn  militojn,  por 
pravigi  la  povon,  kiuj  kelkaj  homoj  alprenis, 
por  ke  kelkaj  homoj  mastm  aliajn,  por  devigi 
siajn  nonnojn  kaj  kredojn,  dirante,  ke  ili  fontas 
el  mi.  Por  ke  kelkaj  homoj  proklamu  sin  voĉoj 
de  mia  volo,  miskvalifikante,  je  nomo  mia,  £ 
ĉiujn  aliajn,  kiuj  ne  kredu  je  siaj  vortoj. 

De  la  unua  momento  vi  kreis  militojn 
inter  ni  por  justigi  interesojn  viajn.  Nin  /*-*  J 
vi  utiligis  por  justigi  viajn  dezirojn  jJjT  23 
konkeri,  venki  la  kontraŭulon,  sub- 
meti  lin. 

Nin  vi  uzis  por  pravigi  la  sen- 
nombrecon  da  mortintoj,  vun-  ĵf 
ditoj,  torturojn,  kiujn  tiuj  p 
militoj  kaŭzis  kaj  kaŭzas. 

Nin  vi  uzis  por  pravigi  *^fi.  — 
malamojn  viajn,  via  englu-  *■  i» 

tismon,  vian  vcnĝodc-  J***,  — 
zirojn. 

Mi  ne  kredas,  ke  estas  malbono  en  tio,  ke  vi 
ne  voku  nomon  mian.  Mi  kredas,  Homo,  ke 
ne  estis  evento  en  via  persona  historio  kaj 
kolektiva,  kie  oni  ne  vokis  mian  nomon,  aŭ 
niajn  nomojn,  por  defendi  viajn  interesojn 
manifestajn  kaj  kaŝitajn. 

Je  mia  nomo,  kaj  je  niaj  nomoj,  oni  faris  kaj 
daŭre  faras  buĉadojn  sennombrajn,  kaj 
krimojn,  kiuj  ne  havas  alian  justigon  ol  vian 
propran  intereson. 

Sub  apero  de  estaĵoj  infinite  povaj,  ni  estas 
nur  sklavoj  de  kredoj  viaj,  ĉar  sklavaj  vi  kreis 
nin,  kaj  sklavaj  ni  restas,  kaj  tiel  ni  daŭros  ĝis 
kiam  vi  liberigu  nin  el  niaj  katenoj,  kiujn  vi 
konsideras  justaj,  kredante  ke  vi  laŭdas  nin 
kaj  ke  ni  ŝatas  ilin. 

Ili  estas  la  samaj  katenoj,  per  kiuj  povuloj 
de  via  speco  ligas  vin,  kiam  ili  diras,  ke  ili 


interpretas  volon  nian,  niajn  mortojn,  kaj 
dezirojn  niajn. 

Via  speco,  Homo,  progresis  multe,  ne  tiom 
multe  kiom  vi  devus,  ĉar  je  nomo  nia  ankaŭ 
oni  provis  malhelpi  la  progreson  de  scienco, 
oni  kreaĉis  egajn  mensogojn,  terurajn 
falsaĵojn  celante  halti  ĝian  progreson,  oni 
murdis  kaj  detruis  tiujn  homojn  kaj  verkojn, 
kiuj  malfermis  truojn  en  muroj  de  ignoran- 
teco. 

Sed  spite  al  ĉio,  oni  progresis  sufiĉe  por  ke 
vi  ne  plu  bezonu  kredi  en  magiaj  estaĵoj  kreitaj 
de  via  imagopovo  antaŭ  multe,  multe  da 

tempo. 

Spite  al  ĉio  vi  nun  scias,  ke  la  mondo,  la 

JS  universo,  estas  regata  de  leĝoj,  ne  de  volo 
—  —  mia,  ne  de  volo  nia.  Ankoraŭ  mankas 
al  vi  malkovri  multajn  leĝojn,  kiuj 
V,  ankoraj  kaŝiĝas  al  vi,  sed  eĉ  se  vi 
ankoraŭ  me  konas  ilin,  vi  jam 
suspektas,  ke  ili  ekzistas,  vi  jam 
scias  pri  ili. 

Sekve,  vi  ne  plu  bezonas 
.  nin,  vi  ne  plu  bezonas  magi- 
ajn  estojn,  kiuj  gvidu 
”  “I  paŝojn  viajn  en  mallumo 

kaj  ignoranteco.  Prenu  en  viajn  manojn  la 
gvidilojn  de  via  destino,  kaj  ekkonu  la  leĝojn, 
kiuj  regas  ĉion,  kaj  lasu  min,  lasu  nin  ripozi 
pace. 

Uzu  min  ne  plu  por  justigi  viajn  ambiciojn, 
viajn  dezirojn,  viajn  interesojn,  viajn  krimojn 
aŭ  viajn  troigojn. 

Tial,  Homo  Ciopova,  mi  adresas  al  vi  tiun 
ĉi  leteron,  petante  vin,  ke  vi  liberigu  min  el 
katenoj  viaj,  kredoj  viaj,  ignoranteco  via  kaj 
timoj  viaj. 

Ciun  fojon,  kiun  vi  sentas  la  tenton  kredi 
pri  mi,  demandu  al  vi  kiu  kreis  kiun,  se  dio 
homon,  aŭ  homo  dion? 

Tial,  Sinjoro,  Homo  Ciopova,  mi  petas, 
liberigu  min  el  sklaveco  al  kiu  vi  submetas 
min,  lasu  min  malaperi  en  nenion,  tiu  nenio 
el  kiu  vi  iam  kreis  min,  kreis  nin,  je  imago 
kaj  simileco  viaj. 

‘Tftani&z, 

$engenaj  dialogoj 

verkis  Alberto  Fernandez  (eldono  Stafeto  1971/ 200  paĝojn) 


Mi  hazarde  trovis  tiun  ĉi  libron  en  la 
libro-servo  de  Greziljono  (fakte  komi- 
tatano  de  la  kultur-domo  ĝin  konsilis 
al  mi).  Mi  ne  scias  ĉu  tiu  libro  furoris 
post  sia  apero  en  1971,  sed  se  ne,  tio 
plian  fojon  elmontrus  la  gravan  man- 
kon  de  atento  al  la  scienca  kulturo  ĉe 
esperantistoj.  Pli  freŝdate  (2006),  la 
apero  de  la  libro  «Relativeco  per 
bildoj»  de  Wilfrid  Arkinson,  restis 
seneĥa,  kio  estas  plia  ilustro  de  tiu 
fenomeno. 

Ambaŭkaze,  tiuj  libroj  estas  tre 
respektemaj  al  la  lingvo,  eĉ  sufiĉe 
belstilaj,  cetere  cerbumigaj.  Ĉiu  en  sia 
propra  epoko,  prezentas  la  plej  mo- 
dernajn  scienco-sciojn  kaj  pens- 
manierojn  laŭ  originala  angulo  kaj  flua 
stilo.  Mi  krome  ne  prisilentu  ilian 
pedagogian  kvaliton. 

«Senĝenaj  dialogoj»  estas  la  plej 
ambicia  el  ambaŭ,  des  pli  se  konsidere 
ke,  en  1 97 1 ,  ĝi  certe  troviĝis  ĉe  la  pin- 
to  de  la  homaj  konoj  en  fiziko.  Gi  instruas 
pri  sciencaj  konceptoj  rilate  al  la  materio, 
la  gravito,  la  relativeco,  la  tempo,  la  uni- 
verso,  la  kurbiĝo  de  la  spaco-tempo,  la 
kvantumeco  de  la  energio,  de  la  materio 
kaj  eĉ  de  la  tempo.  Gi  vizitas  la  makro- 
kosmon,  la  mikrokosmon,  la  atomon,  la 
partiklojn  (mi  ne  memoris  ke  jam  en  1 97 1 
oni  konis  tiom  da).  Gi  prezentas,  ĉe  la 
limo  de  filozofio,  utilajn  nociojn,  kiel 
ekzemple  la  determinismon  de  la  makro- 
mondo,  kaj  la  aleatorecon  de  la  mikro- 
mondo.  Gi  pli  specife  insistas  pri  esenca 
nocio,  nome  la  entropio,  pri  la  natura 
evoluo  de  ĉiu  sistemo  al  entropio-kresko, 


do  al  senordeco  de  la  mondo  (absoluta 
malordo  de  la  universo,  kaj  implice 
maksimumo  de  entropio,  signus  la  finon 
de  la  universo  kaj  la  ĉeson  de  la  tempo), 
kontraŭ  kio  intervenas  la  natura  selek- 
tado.  La  libro  demonstras,  laŭ  tiam  tre 
avangarda  tezo,  la  rolon  de  la  mikro- 
mondo  (kaj  de  ties  aleatoreco),  la 
kontraŭan  rolon  de  la  natura  selektado, 
tra  la  intera  mondo  de  ĉeloj,  de  virusoj, 
de  genoj,  de  kromosomoj...,  en  la  genero 
de  la  vivo.  Paĝon  post  paĝo,  evidentiĝas 
ke  la  materio  en  si  mem,  kapablas  krei  la 
vivon.  En  la  du  lastaj  ĉapitroj,  oni  eĉ  ne 

hezitas  longigi  tiun  karakterizon  de  la 
materio  al  la  homa  inteligenteco,  al  la 
homa  memkonscio. 

«Senĝenaj  dialogoj»  estas  prezentita 
sub  formo  de  dialogo  inter  ĉioscia  kaj 
instruema  onklo,  kaj  liaj  sciavidaj 
genevoj.  La  humuraj,  viglaj  kaj  trafaj 
demandoj  de  la  genevoj  pruvas  ke  ili  ne 
estas  absolute  sensciaj,  kio  plirapidigas 
kaj  vigligas  la  pritrakton  de  la  diversaj 
temoj. 

Miaj  intereso  kaj  atento  estis  kaptitaj  de 
la  komenco  ĝis  la  fmo,  eĉ  la  lasta  parto 
(lasta  triono),  kiam  la  libro  subite  devoj- 
iĝas  de  fiziko  al  natura  scienco  (nome 
genetiko),  kio  kutime  tedas  min. 

Aliflanke,  malmultas  la  lingvaj  pro- 
blemoj,  se  ne  estus  kelkaj  ig  aŭ  iĝ  troaj 
aŭ  mankantaj,  kaj  la  sistema  uzo  de 
«sole»  anstataŭ  «nur». 

La  libro  nur  sporade  aludas  al  la  religiaj 
vidpunktoj,  laŭ  toleremaj,  nemokemaj, 
kaj  trafe  evidentaj  rimarkoj,  ĉefe  ĉe  la 
prezentado  de  la  (mal)determinismo.  La 
religiaj  tezoj  tiel  krude  miskongruas  en 
la  panoramo,  ke  ne  utilis  ilin  tro  insiste 
kontraŭi  ĉi-kuntekste.  Des  pli  ke  la 
religioj  mem  estas  tipe  homa  produkto 
kiu  plian  fojon,  iel  pruvas  la  ekster- 
ordinaran  kapablon  de  nia  genro,  konjek- 
ti,  supozi,  fantazii,  adaptiĝi  al  nova  realo. 

E1  tiuj  aludoj,  mi  selektis:  «Kial  la  homa 
specio  fariĝis  la  plej  superrega  en  la 
naturo?  Kaj  kiel  ni  klarigu  la  krestan 
pozicion ,  kiun  Homo  sapiens  okupas  sur 
la  kurbo  de  la  biologia  evoluo?  Jen 
demandoj ,  kies  pristudo  malkovras 
nemezureblajn  konsek\>encojn  por  nia 
scienca  sinteno,  por  nia  mondkoncepto, 
eĉ por  nia  morala  konduto?»  ...  «...  Dum 


miloj  da  jaroj  la  homo  konsideris  sin  mem 
kreitaĵo  aparta  de  la  cetera  vivularo.  Cu 
ĝia  pens-  kaj  krekapablo  ja  ne  decide 
pruvis  ĝian  nekontesteblan  — eĉ 
neatingeblan ! —  superecon  en  la 
biosfero?  El  tiu  prakonvinko  fontas 
plejmulto  de  la  religiaj  kredoj ,  filozofiaj 
doktrinoj  kaj  dogmoj.  El  ĝi  ankaŭ  rezultis 
nia  tumulte  tragika  historio». 

Mi  konsilas  la  legadon  de  tiu  ĉi  libro  al 
ĉiuj,  eble  pli  specife  al  ateistoj,  kaj  mi 
fine  sugestas  ke  ateista  asocio  povus 
instigi  al  ĝisdatigado  (eble  necesa  pri 
kvantiko,  intrikado,  unuiga  teorio  de  la 
kvar  interagoj  de  la  materio,  malĉifro  de 
la  genotipo,  ...),  reeldono  kaj  denova 
sukceso  de  tiu  libro. 

I^eeettfic  (Zfatteticut  ‘tR.iaienc 


Rimanko 

Ekzistas  en  Esperanto  kelkaj  radikoj 
etimologie  sorbitaj  de  religia  signifo.  Mi 
citu  «adiaŭ»  (radiko  ne  vere  utila),  «ma- 
ten»,  «vesper»,  «sabat»,  «dimanĉ».  Mi 
speciale  malaprobas  tiujn  du  lastajn,  ĉar 
estis  facile  trovi  alian  solvon,  nome 
«saturd»  kaj  «sund»,  laŭ  la  angla-lingva 
maniero,  tiel  farante  ke  ĉiuj  tagnomoj 
finiĝu  per  «d»,  tiel  daŭrigante  la  simi- 
lecon  al  la  nomoj  de  la  «planedoj»  vide- 
blaj  de  la  prauloj,  nome  kaj  laŭorde:  la 
Luno,  Marso,  Merkuro,  Jupitero,  Venuso, 
Satumo,  la  Suno,  eĉ  se  oni  ja  scias  nun 
ke  ne  ĉiuj  estas  planedoj.  Estus  tiel  facile 
forviŝi  kelkajn  religiajn  referencojn. 
Cetere  estus  io  pozitiva  por  la  reguleco, 
la  logikeco  kaj  la  neŭtraleco  de  nia 
lingvo.  Sed  ĉu  Zamenhof  volis  sian 
lingvon  neŭtrala  rilate  al  la  religio? 

(^dniŭiiatt  TRittiene 

La  itibclo  dc  ateistoj  (tnaduko) 

La  teologo  Hans  Kiing.  aŭtoro  de  la  furorlibro.  Ĉu  dio  ekzistas? 
kritikas  la  karikaturan  aliron  al  la  religio  de  Richard  Dawkins  «la 
dia  iluzio  aŭ  la  dia  frenezo» 


Laŭ  intervjuo  en  «Le  temps»  de  Genevo 
la  19an  de  aprilo  2008 

Le  temps:  La  pensuloi  de  la  movado 
«Novaj  ateistoj»  fortege  atakas  la 
religion  kaj  asertas,  ke  ili  volas  detrui 
ĝiajn  intelektan  kaj  moralan  preten- 
dojn.  Car  ne  eblas  pruvi  la  ekziston  de 
dio.  Kiel  vi  reagas  al  ĉi  tiuj  tezoj? 

Hans  Kuna:  Fakte  la  aktuala  debato  kontri- 
buas,  per  nemultaj  novaj  sciencaj  argu- 
mentoj,  kontraŭ  la  ekzisto  de  dio,  sed 
malfermas  polemikon  kontraŭ  la  religio 
ĝenerale,  kaj  la  kristanismo  speciale.  Per 
argumentoj  komplete  unuflankaj,  tamen  mi 
komprenas  la  f onon  de  ĉi  tiu  polemiko.  Multaj 
nuntempuloj  koleras  pro  la  islamafanatikismo 
kaj  la  teroristaj  atakoj.  Aliaj  ekscitiĝas  pro 
la  personkulto  Ĉirkaŭanta  la  papon  kontraŭa 
al  la  evangelio,  same  kiel  la  restaŭraj 
tendencoj  ene  de  katolika  eklezio,  nome  en 
la  kampo  de  la  liturgio  kaj  de  la  teologio. 
Ankoraŭ  aliaj  alarmiĝas  pro  la  spaco  kiun 
okupas  la  kreistaj  tezoj  en  diversaj  usonaj 
lernejoj  kaj  universitatoj.  Fine  ekzistas 
ankaŭ  ekscitiĝo  kontraŭ  politikuloj  kiel  Bush, 
kiu  kredas  ke  li  povas  pravigi  militojn  en 
Afganio  kaj  Irano  pretekstante,  ke  dio  es- 
tas  je  lia  flanko. 

En  via  lasta  libro  «Eta  traktato  pri  la 

komenco  de  ĉio»  vi  skribas,  ke  «la 
moderna  scienco  devus  kaj  necese 
devas  sindeteni  prikonsideri  Dion»,  kaj 
vi  alvokas  at  gardado  de  propra  sfero 
de  ĉiu  disciplino  kaj  al  komplementeco. 
Sed  la  novaj  ateistoj  opinias,  ke  la 
reciproka  neenmiksiĝo  de  la  magistroj 
ne  eblas  kaj  ke  la  konfrontado  inter 
religio  kaj  scienco  estas  neevitebla, 
kiam  la  religioj  priparolas  la  originon 


de  la  homo,  de  la  vivo,  kaj  de  la 
universo.  Kion  vi  respondas  al  ĉi  tiu 
argumento? 

H.K:  Ĉi  tiu  konfrontado  estas  neevitebla. 
Certe  ekzistas  multaj  seriozaj  kaŭzoj  por 
kontraŭbatali  la  religion  kaj  ankoraŭ  pli  la 
misuzojn  en  ties  nomo.  Malmultaj  teologoj 
pritraktis  kiel  mi,  la  negativajn  facetojn  de 
religio  dum  la  lastaj  iardekoj.  Sed  Dawkins 
ne  citis  mian  libron  Cu  dio  ekzistas?,  daŭre 
furora  libro,  en  kiu  mi  pritraktas  preskaŭ 
ĉiujn  demandojn  levitajn  de  li.  Anstatafl 
enscenigi  batalon  unuflankan,  supraĵan  kaj 
malaltnivelan  kontraŭ  la  religio,  estus 
ĝenerale  pli  utile  se  la  klarvidaj  homoj 
batalus  kune  kontraŭ  perforto  kaj  milito, 
subpremo  de  minoritatoj  kaj  virinoj  pro 
religia  kaŭzo,  kaj  kontraŭ  la  uzo  de  supers- 
tiĉo. 

Tion  dirinte,  mi  devas  substreki,  ke  sistemoj 
totalismaj  kaj  ateismaj  ankaŭ  krimis  kontrafl 
humaneco,  kaj  oni  devas  sin  demandi,  kian 
rolon  ludis  la  scienco  en  Ĉi  tiuj  krimoj.  Same 
kiel  la  religio,  ankaŭ  la  scienco  perdis  sian 
senkulpecon. 

Richard  Dawkins  skribis  ke  la  scienco 
ne  povas  pruvi  la  neekziston  de  dio. 

Sed  li  asertas,  ke  ĝi  povas  demonstri  ke 
lia  ekzisto  estas  tre  malprobabla.  Cu 
liaj  klopodoj  estas  legitimaj? 

H.K:  Dawkins  ne  serioze  studis  kio  estas 
religio,  nek  faris  la  kritikon  de  la  religio.  La 
argumentoj  de  Feuerbach,  Marx,  Nietzsche, 
kaj  Freud  estas  senlime  pli  seriozaj  ol  liaj. 
En  iu  senco,  Dawkins  refalas  en  la  19an 
jarcenton.  Li  tute  ne  prikonsideras  la 
nuntempajn  ekzegezajn  esplorojn,  kaj 
literaturan  kritikon  de  la  biblio.  Li  legas  ĝin 
lafl  sia  naiva  maniero. 

La  teorio  pri  la  evoluo  de  Darwin 
hodiaŭ  klarigas  la  originon  de  la 

liomo.  Sed  por  vi  kaj  por  multaj  aliaj 
kredantoj  kaj  teologoj,  tio  ne  pridu- 
bigas  la  ekziston  de  dio.  Cu  vi  povas 
klarigi  kial? 

H.K:  Ĉiu  inteligenta  homo  scias,  ke  la  scienca 
teorio  ne  povas  klarigi  demandojn  situantajn 
ekster  la  homa  eksperimentado.  Filozofo 
Kant  tre  bone  diris,  ke  la  racio  ne  kompe- 
tentas  pri  la  pritraktado  de  asertoj  ekster 
spaco  kaj  tempo.  Neniu  ĝis  nun  klarigis  la 
kaŭzon  de  praeksplodo.  Teologoj  kaj  scien- 
cistoj  devas  resti  modestaj. 

Multaj  personoj  estas  aŭfariĝis  ateistoj 
pro  la  problemo  de  malbono  kaj  suferoj 
en  la  mondo.  Cu  tio  ne  sufiĉas  por 
forĵeti  la  ekziston  de  dio  bona,  tutpo- 
tenca  kaj  bonfara? 

H.K:  La  3a  ĉapitro  de  la  genezo  tre  bone 
montras,  ke  tio  ne  estas  origino  de  malbono. 
Sed  ekde  la  momento  kiam  homo  disponas 
pri  libera  volo,  li  havas  la  eblon  fari 
malbonaĵojn.  Longtempe  oni  povus  spekulativi 
por  scii  ĉu  libero  eblas  sen  malbono.  Sed  la 
malbono  estas  fakto,  kiu  rezistas  al  ekspliko 
de  la  racio.  Oni  devas  allasi  ke  religio  ne 
kapablas  klarigi  kial  okazis  Holokaŭsto,  sed 
estas  tro  facile  turni  sin  al  ĉielo  kaj  krii:  de 
kie  venis  malbono? 

Oni  nur  povas  konstati,  ke  la  homo  povis  fari 
tion,  kaj  insisti  pri  la  respondecoj  individua 
kaj  kolektiva. 

Rhtmvko - 

Mi  stumbletis  ĝuste  ĉe  tiu  «skribu,  ke 
ne  estas  religio»  (en  la  angla  traduko: 
«Write  there  is  no  religion»).  Kontrolante 
ĉe  amikino  kiu  estas  denaska  parolanto 
de  la  malajala,  mi  trovis,  ke  por  la 
deklaro,  «mi  ne  havas  religion»  oni  tute 
normale  povas  diri,  «ne  estas  religio». 

Same  kiel  en  rnultaj  aliaj  lingvoj,  ĉu  ne? 
—  «Cu  vi  havas  terpomojn?»  «Ne  estas 
terpomoj.» 

$ixidĥ<vi  T&40 


Semteligfa  Givan 

Jen  la  mallonga  leciono  (por  klaso  por 
7-  12-jaruloj)  pri  kiu  furore  polemikas 
unuflanke  la  kerala  registaro,  kaj  ali- 
flanke  aro  da  religiaj  eklezioj. 

La  angligo  (kiu  estas  mia  fontoteksto) 
de  la  malajala  originalo  aperis  en  la 
tagĵurnalo  The  Hindu  (la  26an  de  junio 
2008). 

Sidigante  la  gepatrojn,  kiuj  venis  kun 
sia  infano,  en  la  seĝoj  fronte  al  si,  la 
lemejestro  ekplenigis  la  enskribilan  for- 
mularon. 

‘Rnabo,  kiu  estas  via  nomo?’ 

‘Givan.’ 

‘Bone,  bela  nomo.  La  nomo  de  la  patro?’ 

‘Anvar  Raŝid.’ 

‘La  nomo  de  la  patrino?’ 

‘Lakŝmi  Devi.’ 

La  estro  levis  sian  kapon,  rigardis  al  la 
gepatroj,  kaj  demandis: 

‘Kiun  religion  ni  menciu?’ 

‘Neniun.  Skribu,  ke  ne  estas  religio.’ 

‘Kaston?’ 

‘Same.’ 

La  lernejestro  klinis  sin  malantaŭen  en  la 
seĝo  kaj  demandis  iom  serioze: 

‘Kaj  se  li  sentos  la  bezonon  por  religio  kiam 
li  kreskos?’ 

‘Li  elektu  sian  religion  kiam  li  sentos  la 
bezonon.’ 

Rimattko: 

En  la  privata  kunsido  de  ATEO  dum  la 
UK  en  Roterdamo  partoprenis  dek  tri 
homoj.  E1  tiuj  dek  tri,  du  nomi  ĝis  Jesus 
kaj  du  Christian.  Cu  temas  pri  nura 
hazardo? 

^.iitvett&£ei*t 

La  iluzio  pni  Dio 

La  libro  jam  aperis  en  31  lingvoj.  Sed 
ankoraŭ  ne  en  la  nia! 

Recenzo  de  Joe  Kay  sur  la  retpaĝo  de 
intemacia  komitato  de  kvara  intemacio 
elangligita  la  15an  de  marto  2007: 

La  nova  libro  de  Davvkins  estas  lucida. 
Neatendite  fama  sciencisto  biologo 
mondkonata,  esprimas  sin  por  ateismo. 

La  libro  «La  iluzio  pri  dio»  estas  tiom 
salutata  kaj  plej  vendata  eĉ  en  Usono  kies 
loĝantaro  estas  konsiderata  kiel  unu  el  la 
plej  religiema.  Gi  troveblis  en  la  listo  de 
plej  bonaj  nefikciaj  verkoj  en  gazeto 
«New  York  Times».  La  turneo  de 
Dawkins  tra  Usono  plej  sukcesis,  eĉ  en 
la  plej  fŭndamentisma  ŝtato  Kansas.  La 
sukceso  ŝuldiĝas  al  la  eksterordinara 
kapablo  de  la  aŭtoro,  klarigi  tre  kom- 
pleksajn  aferojn,  ekz.  la  tezon  pri  geno 
de  egoismo,  kiu  estas  tezo  kompreneble 
kontestata. 

Li  trafas  per  sia  libro  la  soifon  de 
publiko  al  alternativo,  ŝajne  li  respondas 
al  ŝtonaj  antaŭjuĝoj.  Li  trafas  la  kernon 
de  subgrunda  opozicio,  kiu  rifuzas 
bigotecon,  kaj  fundamentismon,  ecaron 
kiu  karakterizas  nun  la  registarojn  de 
Britio,  Usono,  k.a.  regnoj. 

KONTRAŬ  TRANKVILIĉA  RILATO  al 
RELISIOJ 

Dawkins  traktas  la  temon  foje  erare,  tion 
ni  prezentos  poste  pli  detale.  Tamen,  tre 
pozitiva  estas  lia  klopodo,  batali  kontraŭ 
la  ortodoksismo  en  ĉiaj  ĝiaj  formoj. 

Sed  li  ankaŭ  kontraŭstaras  tiajn  scien- 
cistojn,  kiuj  pretendas  harmoniigon  de 
scienco  kun  religio. 


Ŝerce  li  nomis  tiujn  scienculojn  «Cham- 
berlaina  skolo  por  evoluciistoj»  (laŭ  la 
fama  «pacpolitikisto»  Chamberlain  kiu 
kontraktis  kun  diktatoro  Hitler  en  la  jaro 
1938a). 

Tiaj  skolanoj  provas  defendi  la  sciencon 
tiamaniere:  Ni  serĉu  kompromison  inter 
moderaj  religiistoj  —  ne  ekzistu  konflikto 
inter  religio  kaj  scienco  —  ili  ja  kom- 
plementas  unu  la  alian!  Aŭ  ili  laboru  sur 
apartaj  terenoj. 

La  forpasinta  biologo  de  evolucio, 
Stephen  J.Goula  estis  reprezentanto  de 
tia  opinio.  Li  asertis  ke  religio  kaj  scienco 
priskribas  du  diversajn  kampojn.  Li  uzis 
tiacele  metaforon.  La  scienco  studas  la 
movon  de  ĉielo,  — sed  religio  kiel  homo 
povus  atingi  ĝin  — komentis  Dawkins: 
«Kia  bela  alloga  poeziaĵo!  sed  nur,  se  vi 
ne  pripensadas  la  aferon!» 

La  ĉefa  tezo  de  Dawkins:  la  ekzisto  de 
iu  kreiva  superulo  inteligenta,  estas  de- 
mando  por  sciencistoj,  kvankam  ankoraŭ 
ne  respondebla. 

Analoge  estu  traktataj  la  vereco  aŭ 
falseco  de  mirakloj,  rakontoj  tiom  gravaj 
porĉiaj  kredoj.  llijanurutilas  porimpresi 
la  adeptojn.  Alidirite.  se  ekzistus  dio,  se 
tiu  estus  pli  ol  koncepto  nebula,  tiam 
ekzisŭis  manifestaciiĝoj  sur  nia  tero.  Tion 
ja  multaj  homoj  kredas!  lli  opinias,  ke 
dio  intervenas,  aŭskultas  preĝojn  ktp... 

Dawkins  citas  eksperimenton  :  mal- 
sanulo  ne  resaniĝis  pli  rapide  se  iu  preĝis 
por  tiu.  Nu,  konsentite,  tiu  eksperimento 
ne  estis  tre  saĝa  (ĝin  faris  religiemuloj) 
sed  ĝi  ja  klarigas  ion  gravan:  se  ekzistus 
fenomenoj  religiaj,  tiam  ili  estu  science 
pruveblaj ! 

Kvankam  tiu  konstato  gravas,  tamen  io 
mankas  en  la  priskribo  de  Dawkins.  Li 
klarigis  la  «hipotezon»  pri  dio  kvazaŭ 
ekzemplon  supozatan,  «ĉirkaŭ  la  planedo 
Marso  orbitas  tepoto».  Li  citis  la  faman 
eldiron  de  Bertrand  Russel.  Eĉ  ne  sciinte 
ke  ekzistas  tia  poto,  neniu  devigas  min 
ne  agnoski  ĝin.  Lia  sinteno  por  sia 
ateismo  konkludas  ke  dio  plej  probable 
ne  ekzistas,  same  kiel  ne  probablas  la 
orbito  de  tepoto  ĉirkaŭ  Marso.  Dawkins 
same  argumentas:  plej  superas  la  pruvoj 
kontraŭ  la  ekzisto  de  dio,  sed  tia  ĉi 
ateismo  «de  99%»,  evidente  malfermas 
la  pordon  al  plena  skeptikismo. 

La  hipotezo  pri  dio  reale  estas  io  alia, 
ol  rakonto  pri  tepoto.  Eĉ  ĝi  ne  estas 
hipotezo,  ĉar  ĝi  asertas,  ke  la  procezo  de 
scienca  ekkono,  inkluzive  la  pruvojn  de 
hipotezoj  ne  kondukas  al  vero,  aŭ  ne  al 
plena  vero.  Religio  postulas  la  kredon, 
ke  io  vera  ekzistas,  ekster  la  ekkonebla 
scio.  Tial  estas  por  religiemulo  tute 
malgrava  ia  scienca  pruvo.  Ankaŭ  la  de- 
mando:  «Kiaj  estas  viaj  sciencaj  motivoj 
ne  kredi  la  sciencon?»  evidente  kondukas 
al  nenio. 

La  konflikto  inter  religio  kaj  scienco  pli 
profundas  ol  supozas  la  empiriisto 
Dawkins.  La  bazo  de  ateisma  sinteno  ne 
estas  la  neprobableco  de  dia  ekzisto. 
(kvankam  tiu  hipotezo  laŭ  scienca  vid- 
punkto  estas  la  plej  malverŝajna).  Sed  la 
ateismo  estas  mondkoncepto  materiisma, 
filozofio  kiu  premisas  ĉion  materian  kiu 
ekzistas. 

Gi  evoluas  laŭ  leĝoj  de  naturo  alpre- 
nante  diversajn  formojn.  Car  materio  dis- 
volviĝas  laŭ  difinitaj  dependaj  leĝoj,  ĝi 
estas  esplorebla.  Tio  estas  la  kerno  de 


konflikto  inter  religio  kaj  scienco,  inter 
raciismo  kaj  obskurantismo. 

La  pravo  de  mondkoncepto  materiisma 
videblas  en  la  monda  historio,  la  sperto 
de  homaro  en  la  naturaj  kondiĉoj.  Tial 
praktiko  estas  pravigilo  por  materiismo. 
Ne  nur  estas  formulitaj  hipotezoj  sed  ja 
la  realaĵoj  ŝanĝiĝis. 

La  parolantoj  pri  kunekzisto  de  evo- 
luteorio  kaj  religio  (tre  konata  estas 
E.Scott,  direktoro  de  la  nacia  centro  por 
scienca  edukado),  defendas  la  tezon  de 
kongrueco  inter  scienco  kaj  religio.  Ili 
distingas  inter  la  nocioj :  metodologia  na- 
turismo  kaj  metafizika  naturismo.  Tiuj 
supozigas  ke  eksperimentoj  ekster  la  ma- 
teria  mondo  neniel  povas  ekzisti.  Sed  ja 
estas  klare  ke  neniel  povas  ekzisti  kaŭzo 
kaj  efiko  ekster  la  materia  mondo. 

Tial  tiaj  scienculoj  klopodante  defendi 
la  sciencan  edukadon  tamen  subfosas  la 
fundamenton  de  scienco,  ĉar  ili  dis- 
rompas  la  ligon  inter  scienca  esploro  kaj 
realaĵo.  Ili  deklaras:  eble  ekzistas  dio  aŭ 
iu  ajn  supera  estaĵo,  sed  scienco  ne  povas 
kompreni  la  veron. 

Kapablas  sciencistoj  ĝuste  taksi  la 
mondon  de  materio  kaj  ŝanĝi  ĝin.  Tio  ĉi 
ja  pruvas,  ke  ne  nur  la  metodo  utilas,  sed 
rimedo  taŭgas  por  vere  kompreni  la 
mondon.  Severa  sistemo  de  observado, 
racia  konkludo,  hipotezo  kaj  eksperi- 
mento  kondukas  al  pli  da  proksimiĝo  al 
vero,  por  ekkono  de  nia  universo.  Gi  es- 
tas  sistema  rimedo  por  pruvi  la  pravecon 
de  niaj  konceptoj.  Per  racio  estas  distin- 
gebla  scienco  kaj  diversaj  religioj  sub 
formo  de  «supernaturo»  kaj  de  ĉiaspecaj 
superstiĉoj. 

KREDO  JE  RELISIO  -  KAJ  HISTORIO  DE 
HOMARA  SOCIO 

Dawkins  serioze  traktas  neniun  el  la 
problemoj  de  filozofio.  Pro  lia  supraĵa 
maniero,  li  ne  konvinkas,  kvankam  li 
prave  defendas  la  ateismon.  Li  dediĉas 
grandan  parton  de  sia  libro  al  la  sen- 
nombraj  provoj  kredigi  la  ekziston  de  dio 
(ekz.  la  «argumentoj»  de  kosmologio,  de 
inteligenta  celo).  Dawkins  ne  kontribuas 
per  novaj  argumentoj.  La  plej  multaj  el 
tiaj  supozataj  pruvoj  de  dia  ekzisto  (kaj 
la  konstato  ke  ĉiu  efiko  fontas  el  ia  kaŭzo, 
kondukas  al  la  unua  efiko  sen  kaŭzo, 
nome  dio).  Tiaj  «pruvoj»  tute  ne  kon- 
vinkas  nekredantojn,  kaj  la  senmaskigo 
de  falsaj  pruvoj  ne  konvinkas  dikre- 
dantojn.  Dawkins  emfazas  pri  la  argu- 
mento  por  celo  inteligenta,  ke  jam 
evoluciisto  Darwin  donis  respondon  per 
sia  teorio  de  evoluo  en  naturo.  Li  klarigas, 
kiel  kompleksaj  organismoj  trans- 
formiĝas  post  longa  daŭro  per  procezo 
de  selektado.  La  diskuto  pri  origino  kaj 
tradicio  de  kredo  religia,  postulas  pli  da 
superrigardo  de  argumentoj  por  la  supozo 
de  dia  ekzisto. 

Sciencisto  esploru  ankaŭ  kial  ekestis 
variantoj  de  kredoj,  kial  ili  sukcesis 
transvivi  tiom  longe?  Tion  Dawkins  ne 
kapablas  klarigi,  li  ekstumblas  je  tia 
defio,  ĉar  li  ne  esploras  la  sociajn  rilatojn, 
faktorojn  kiuj  favoras  la  disvastigon  de 
religioj.  Por  kompreni  la  fenomenon, 
religio  necesas  materiisma  scienca  aliro: 
La  religio  estas  entute  la  produkto  de  ajna 
socio.  Kulturo  kaj  religio  estas  fenomenoj 
sociaj,  kaj  ne  individuaj.  Dum  sia  vivo 
homo  estas  influata  tiel  aŭ  aliiel  per 
ideologio  de  sia  ĉirkaŭaĵo.  Tial,  la 
materiisma  klarigo  devas  bazi  sin  je 
materiisma  ekkono  de  homa  socio.  Kiel 
multaj  aliaj  sciencistoj,  Dawkins  ne 


esploras  la  historion  kaj  kulturojn  per  tia 
materiisma  principo.  Tial  li  finfine 
eskapas  al  klarigoj  idealismaj. 

La  historia  materiismo  tia  estas  la 
marksismo.  Gi  klarigas  la  ideologiojn,  i.a. 
la  religiojn,  el  la  vidpunkto  de  la  produk- 
tada  organizo,  kun  ĉiaj  sociaj  implikoj. 

Tiel  skribis  Karl  Marx  en  la  enkonduko 
al  «kritiko  de  politika  ekonomio».  La  for- 
mo  de  produktado  de  nia  materia  vivo, 
konsistigas  plene  la  socian  politikan,  kaj 
spiritan  vivprocezon.  Ne  la  konscio  de- 
terminas  al  la  homo  ties  estadon,  sed 
male,  la  estado  en  socio  determinas  la 
homon. 

En  diversaj  epokoj  la  religio  utilis  kiel 
ideologio  por  pravigi  la  regantajn  klasojn, 
por  eternigi  la  ekzistantan  sociordon. 
Ekz.  en  mezepoka  Eŭropo  la  katolika 
eklezio  estis  piliero  de  feŭdismo,  kaj 
cetere  posedis  plej  multe  da  tereno. 
Komplice  kun  religio  la  regantaj  klasoj 
kontrolis  la  produktadon  kaj  la  popolon 
laborantan.  Por  pravigi  la  hierarkion  la 
eklezio  ofertis  la  suferĉeson  en  paradizo 
La  efiko  de  religio  similas  al  «opio».  Gi 
donas  alpovruloj  kaj  subuloj,  esperonpor 
pli  agrabla  postmorta  vivo.  Pro  tia  alloga 
perspektivo  la  religia  ideologio  tre 
prosperis. 

Karl  Marx  skribis  en  sia  libro  «Kritiko 
al  jura  filozofio  de  Hegel»,  ke  religio  es- 
tas  la  ĝemado  de  minacata  homo,  el  ani- 
mo  kreita  de  la  senkora  mondo.  Same  ĝi 
estas  spirito  de  cirkonstancoj  malspiritaj. 
Gi  estas  «opio  de  popolo». 

Certe  estas  tre  kompleksa  la  historio  de 
religioj.  Gi  alprenis  memstaran  vivon, 
sekvas  propran  logikon.  Gi  disvolviĝas 
laŭpropraj  reguloj. 

Homoj  pli  kaj  pli  komprenas  la  mondon 
pro  la  edukado  je  scienca  nivelo.  Sed 
male,  la  koncepto  pri  dio  tendencas 
abstrakton  kaj  neglektas  la  ĉiutagaĵon. 
Kvankam  nerekte  religio  okupas  terenojn 
de  sperto,  kiujn  ankoraŭ  ne  penetris  la 
sciencoj.  Sed  ĝenerale  la  progreso  depen- 
das  de  avangarda  tekniko,  kaj  la  religio 
postrestas. 

Dawkins  ne  konsentas  kun  tia  politika 
deklaro.  Li  diris:  mi  koncedas,  ke  sklavoj, 
negroj,  estis  subpremataj.  Ankaŭ  estas 
interesa  la  demando  kiel  religio  rolis. 

Sed  por  Darwinistoj  estas  pli  interese 
scii  kial  homoj  inklinas  al  ĉarmo  de 
religio,  kial  ili  efektive  estis  ekspluatataj 
de  cinika  pastraro,  politikistoj,  reĝoj. 

Nu  certe  tiu  argumento  gravas,  kial 
homoj  plej  volonte  akceptas  religion?  (ĉu 
pro  biologia  inklino?),  kvankam  ankaŭ 
socia  progreso  influis  ilin! 

Kial  aliaj  ideologioj  ne  povis  anstataŭi 
religion?  Kial  estas  aparte  alloga  kaj 
sukcesa  la  religio?  Ne  nepre  estas 
avantaĝa  en  la  evolucia  procezo  la  religio. 
Eble  ĝi  nur  estas  kromefiko  por  la  trans- 
vivo  de  homaro,  eble  ĝi  ne  gravas. 

Dawkins  kredigas  al  ni,  ke  ni  evoluis 
respektante  la  dirojn  de  niaj  antaŭuloj.  Ilia 
konduto  estis  utila  ĉar  ni  ja  profitu  el  la 
kolektitaj  spertoj!  Nu,  tio  ja  povas  esti, 
sed  kial  ĝuste  religio  kaj  nenio  alia 
herediĝis? 

Pli  akceptebla  estas  la  teorio  de  Daniel 
Dennet:  religio  estas  intenco  imputa. 
Homo  evoluas  interpretante  la  nekom- 
prenatan  aganton.  Tio  utilas  por  taksi  la 
konduton  de  bestoj  aŭ  kunhomoj.  Religio 
estas  supozo  de  alkonforma  aganto:  dio 
pluvas,  inundas,  mortigas. 


Ĉiuj  tiaj  diversaj  tezoj  estas  tre  interesaj 
sed  ne  tre  akcepteblaj,  ĉar  ne  pruveblaj. 
Gis  nun  Dennet  kaj  Dawkins  nur  frazis 
el  sur  ebura  turo.  Kiam  ili  supozigas,  ke 
naturo  agas  celkonscie,  ke  infanoj  kredus 
ĉion  kion  diris  la  gepatroj,  tiam  ni  ne 
povas  klarigi,  kial  ankoraŭ  nuntempe  niaj 
idoj  estas  cerbolavitaj.  Same  per  tiaj 
teorioj  ne  klarigeblas  la  evoluo  de  religioj 
en  siaj  specifaj  formoj.  Por  respondi,  la 
duopo  Dawkins  kaj  Dennet  uzas  trulcon, 
t.e.  neologismon  «memo».  Tio  signifas 
ion  analogan  al  «geno»  en  biologio.  Gi 
estas  fantazia  mezurunuo  de  «kultura 
heredaĵo».  Kelkaj  «memoj»  estas  pli 
potencaj  ol  aliaj.  Jam  forte  kritikis  tian 
tezon  de  Dennet  -  religio  kiel  «fenomeno 
natura»  J.Brookfield. 

Sufiĉas  rebati  tian  tezon  per  la  argumen- 
to,  ke  ideo  ne  kreas  ideologion.  Dawkins 
konfesis,  ke  li  havas  problemon  klarigi 
la  evoluon  de  la  kulturo.  Li  skribas  pri  la 
spirito  morala,  kiu  foje  ŝanĝiĝas.  Sed 
«tion  respondi  ne  estas  mia  tasko». 

Se  ni  nur  atendus  logikan  teorian 
pravigon  por  la  neekzisto  de  dio,  aŭ 
starigi  teorion  pri  la  ekesto  de  religio,  en 
pratempo,  tiam  tia  deklaro  estus  akcep- 
tebla.  Sed  en  vero  Dawkins  celas  ion 
alian.  Li  intencas  ŝanceli  la  aktualan 
socian  kaj  politikan  interkonsenton. 
Bedaŭrinde  mankas  al  li  la  necesa  fun- 
damento,  por  klarigi,  kial  ankoraŭ 
ekzistas  religio.  Tiapretendo  nurkondu- 
kis  lin  al  reakciaj  deklaroj  kaj  konkludoj. 

RELIĈIO  KAJ  POLITIKO 

La  problemo,  kiun  alfrontas  Dawkins 
kaj  ankaŭ  multaj  aliaj,  estas  rifuzo  de 
teorio  marksista.  Dawkins  referencas  ĝin 
nur  marĝene,  en  la  supre  menciita  alineo 
pri  sklavoj.  Por  Dawkins  religio  havas 

nenian  politikan  aŭ  socian  dimension.  Li 
traktas  ĝin  kiel  puran  ideon,  sen  rilato  al 
la  ordinaraj  viv-cirkonstancoj.  Li  skribas 
ekz.:  la  afganaj  talibanoj  kaj  usonaj 
talibanoj  (t.e.  la  fundamentistoj  en 
Usono)  tre  bone  montras,  kio  povas 
okazi,  se  homoj  kredasje  sanktaj  skriboj! 

Certe  religiaj  libroj  havas  rolon,  sed  la 
afganoj  kaj  usonaj  «talibanoj»  estas 
produktoj  de  siaj  respektivaj  socioj.  Ili 
ne  estas  senpere  kompareblaj.  Tia  aliro 
al  religio  havas  konsekvencojn.  Komence 
de  sia  libro,  Dawkins  skribis  pri  la 
karikaturo  pri  Mohameto,  publikigita  en 
la  danlandaĵumalo  «Jyllana  Posten».  Tiu 
karikaturo  provokis  protestajn  mani- 
festaciojn  tra  la  mondo.  La  «tutmonda» 
gazetaro  kondamnis  tiajn  protestojn  kiel 
atakon  al  libereco  de  opini-esprimo  kaj 
defendis  la  bigotan  karikaturon.  Dawkins 
aprobis  ĉion.  Sed  — eĉ  se  mi  ne  estas 
subtenanto  de  mohametismo, —  estas 
klara  la  celo  de  provokado  kaj  instigo  al 
etoso  kontraŭ-islama. 

Tial  laprotestoj  kaj  manifestacioj  reagis 
kontraŭ  Eŭropo  kaj  Usono.  La  fakto  ke 
malkontento  en  proksima  oriento  kaj 
aliloke  ofte  havas  karakteron  religian,  es- 
tas  produkto  de  sociaj  faktoroj  el  histo- 
rio.  La  perspektivo  de  sekulara  burĝa 
naciista  movado  (la  Baath  partioj)  fiaskis. 
Stalinismo  perfidis  kaj  la  socialismon  kaj 
la  intemaciismon.  Usono  kaj  aliaj  regnoj 
subfosinte  tiajn  movadojn,  ĉar  ili  opiniis 
pli  danĝera  la  mĝan  armeon  en  Afganio, 
ol  la  teroriston  Osoma  bin  Laden. 

Dawkins  blindas  kaj  li  esprimas  sin 
ekstreme  reakcie.  Li  konsentas  kun 
Patrick  Sookhdeo,  direktoro  de  la  insti- 
tuto:  «Studo  pri  islamo»,  kiu  interpretis 
la  memmortigajn  atencojn  de  junuloj  nur 


per  religia  fanatika  islamo.  Tio  ja  vere 
ŝokas,  ke  Dawkins  papage  ripetas  la 
vortojn  de  fia  evangelia  asocio. 

Ankaŭ  marksistoj  celas  redukti  la 
influon  de  religioj  en  proksima  oriento, 
en  Usono,  kaj  ĉie  tra  la  mondo.  Religio 
estas  malscienca,  ĝi  kaŝas  la  veran 
naturon  de  la  socio,  t.e.  subpremado  kaj 
ekspluatado.  Tre  ofte  ĝi  servas  kiel 
peranto  por  la  reakcio  kaj  la  militismo. 
Por  atingi  la  celon,  necesas  kompreni  la 
faktojn,  la  fundamenton  de  kredo.  Marx 
vortigis  tian  devizon:  la  abolo  de  religio 
kie  feliĉo  iluzias,  estus  la  postulo  forlasi 
la  staton  kie  estas  bezonataj  la  iluzioj .  La 
kritiko  al  religio  estas  la  ĝermo.  La  kritiko 
de  mizerejo  kie  inundas  larmoj,  kies 
aŭreolo  estas  la  religio.  La  kritiko  de  la 
ĉielo  transformiĝos  al  kritiko  de  1'tero, 
la  kritiko  de  religio  al  kritiko  de  juro,  la 
kritiko  de  teologio  al  kritiko  de  politiko. 
Alimaniere  esprimata:  la  batalo  por 
scienco,  materiisma  mondkoncepto, 
tuthomara  konscio,  estu  ligita  kun  la 
provo  klarigi  la  veran  naturon  de  socio 
kaj  ties  subpreman  econ.  Gi  estu  batalo 
politika  por  socialisma,  monda  movado! 


Paĝo  12 


ATEO 


2009 


Julio 


UPJI VJL  « 

Christian  Riviere  surprizas  nin  per  sia  traduko  de  ĉi 
tiu  libro  en  Esperanton.  Espereble  en  la  venonta  nu- 


mero  li  regalos  nin  per  recenzo  pri  ĝi. 

La  libeitpenso  adnesas  siajn  plej  koitajn  bondezirojn 


al  Benito  XVI 

Happy  birthdav,  sinjor  ’ 
Vatikan  ’! 

Ne  temas  pri  misparolo  de  Marilyn 
Monroe!  La  «Ŝtato»  Vatikano  ja  atingis 
sian  kanonan  aĝon  je  80  jaroj,  la  lastan 
llan  de  februaro.  Gia  papa  (papo  ital- 
lingve)  nomiĝas  Pie  XI  (pseŭdonomo 
heredita  el  kelkaj  murdaj  kruc-militoj), 
kaj  ĝia  panjo  nomiĝas  per  la  mildsona 
nomo  Benito  Mussolini,  kromnomata  «la 
Duce»  inter  du  masakroj  de  kontraŭ- 
faŝistoj . 

Ni  bedaŭras  ke  tia  datreveno  ne  okazigis 
grandan  feston  aŭ,  pli  kulture,  grandan 
intemacian  kolokvon  pri  la  historio  de 
Vatikano,  kiun  povus  animi  la  honesta 
historiisto  Msr-o  Richard  Williamson, 
freŝdate  surscenigita  ĉe  amas-medioj  pro 
originala  analizo  de  la  malapero  (ni  ne 
aŭdacas  paroli  pri  genocido)  de  ses 
milionoj  da  judoj.  Tio  bele  aspektus  kaj 
certe  pasiigus  la  amasojn. 

En  mallonga  parolado,  la  Papo  sub- 
strekis  ke  «La  Stato  Vatikano  entenas 
trezorojn  da  piemo,  da  historio,  da  arto, 
kaj  konservas  ĉies  heredaĵon  valoran  por 
la  tuta  homaro».  Niaj  traserĉoj,  kvankam 
«pedantaj»,  trovis  neniun  spuron  pri  eĉa 
ratifikado  de  minimuma  Deklaracio  de 
Homaj  Rajtoj,  eĉ  ne  de  obtuzvoĉa 
kondamno  de  iu  ajn  faŝista  aŭ  korporacia 
reĝimo.  Ni  cetere  plu  restas  mirigitaj 
antaŭ  lia  prisilento,  inda  je  Pio  XII,  pri 
ratifikado  de  ajna  direktivo  el  la  Inter- 
nacia  Buroo  de  1’  Laboro,  fare  de  la 
«Stato»  Vatikano. 


Benito  XVI  neniel  elvokis,  kaj  tio 
kompreneblas,  la  « anekdotojn »  de 
Vatikano,  ankaŭ  kiuj  estas  valoraj  ĉies 
heredaĵoj  en  tiu  senco  ke  ili  provizas  nin 
per  netaksebla  instruo  pri  la  fieco,  la 
malĉasteco,  la  krueleco,  la  avideco  kaj 
la  rabemo  de  multnombraj  el  liaj  antaŭ- 
uloj. 

La  Papo  adresis  siajn  dankojn  al  « ĉiuj 
kiuj  estintece  kaj  estantece  korifeas  la 
vivon  de  la  Stato  de  La  Vatikana  Civito». 
Oni  sentas  emocion  kaj  amon,  kio  ja  es- 
tas  natura  kiam  oni  scias  ke  la  unua 
«korifeo»  estis  Benito  Mussolini,  sub- 
skribinto  de  la  interkonsento  de  la  Latran 
kun  la  reprezentantoj  de  la  Papo  Pie  XI. 
Bela  epoko! 

Efektive,  kiam  oni  juna,  sur  la  placo 
Sankta  Petro,  laŭpaŝas  la  pavimitan  linion 
kiu  signas  la  «landlimon»  de  Vatikano, 
oni  estas  emociita  kaj  mirigita  de  tiu  ma- 
gia  linio  kiu  irigas  onin  de  iu  mondo  al 
alia.  Kiam  pli  maljuna,  al  oni  evidentiĝas 
la  artefarita  flanko  de  la  afero,  kaj  oni  pli 
volonte  pensus  pri  romia  Disneylando, 
ja  bone  konstruita. 

Fakte,  la  onidirita  «Stato»  Vatikano  es- 
tas  nur  kreitaĵo  de  Mussolini.  Cetere  ne 
ekzistas  vatikana  civitaneco.  Estus  pli  da 
funkciuloj  dungitaj  de  Vatikano  ol  da 
«vatikanaj  civitanoj».  Tiu  nocio  «vati- 
kana  civitaneco»  estis  ĉefe  uzata  por  ŝtel- 
migrigi  naziojn  el  Eŭropo  en  1945  per  la 
reto  «ratslines»  (rat-savvojo). 

Laŭ  la  lastaj  «tezoj  de  la  liberalismo», 
tio  signifus  ke  Vatikano  estas  la  lasta 
komunista  Ŝtato!  Efektive,  laŭ  tiu  tezo, 
la  nombro  de  funkciuloj,  rilate  al  la  nom- 

bro  de  loĝantoj  estas  la  esenca  kriterio 
de  la  «kolektivismo».  Krome,  ĉio  estas 
proprietaĵo  de  la  ŝtato  en  Vatikano! 

Tiu  teokrata  « princlando »,  estrata  de 
absoluta  ĉefo,  sen  politikaj  partioj,  sen 
liberaj  sindikatoj,  sen  ajna  (eĉ  la  plej 
elementa)  speco  de  demokratio,  i.a.  ba- 
lota,  estis  tamen  konfirmita  de  la  itala 
registaro,  en  1984,  per  interkonsento  kiu 
implicis  kelkajn  modifojn  de  la  Kon- 
kordato  de  1929.  Cetere  sur  tiu  ĉi  lasta 
teksto  sin  apogas  nun  Silvio  Berlusconi 
por  sia  klerika  atako. 

La  Nacia  federacio  de  la  Liberpenso 
povus  ĝoji  pro  tia  datrevena  memorigo 
nur  se  temus  pri  la  lasta.  Gi  daŭrigas  (sian 
batalon  kontraŭ  ĉiuj  obskurantismoj,  por 
la  libereco  de  la  mensoj,  por  la  digneco 
de  la  Homaro. 

Kun  la  Internacia  Unio  Humanisma  kaj 
Laika  (IHEU),  ĝi  daŭrigas  sian  aktivadon  ji' 
por  totala  kaj  efektiva  Disigo  de  ĉiuj  ) 
klerikoj  kaj  de  ĉiuj  Ŝtatoj,  kaj  por  i 
malapero  de  la  teokrataj  « Ŝtatoj ».  ' 

'Pa/iiym,  ta  2cnt  de  ntaje  200*? a. 

flteisma  monab 

Kial  agi  morale,  se  oni  ne  kredas  je  Dio? 
Tio  estas  la  demando,  kiun  ateistoj  foje 
ricevas  de  religiuloj.  Gi  baziĝas  en  la 
supozo,  ke  se  oni  ne  kredas  je  Dio,  ne 
ekzistas  reguloj  pri  konduto,  kaj  ke  ĉio 
estas  permesata:  ke  la  homoj  sentus  sin 
liberaj  murdi,  ŝteli  kaj  perforti  sen  iuj  ajn 
moralaj  skrupuloj.  Krome,  laŭ  tiu  argu- 
mento,  sen  Dio  oni  ne  havas  gvidon  pri 
moralaj  demandoj  -  praktike,  oni  devas 
mem  decidi,  ĉu  difinita  konduto  estas 
bona  aŭ  malbona. 

Ni  diskutis  tiun  temon  dum  la  publika 
kunveno  de  ATEO  dum  la  Universala 
Kongreso  en  Roterdamo.  Jen  mia  mal- 
longa  enkonduko,  kiun  mi  prezentis  dum 
tiu  kunveno.  Gi  estis  inspirita  de  tri  libroj : 

Atheism:  a  very  short  introduction 
(Ateismo:  tre  mallonga  enkonduko)  de 
Julian  Baggini. 

God  is  not  great  (Dio  ne  estas  granda) 
de  Christopher  Hitchens. 

The  God  Delusion  (La  Frenezaĵo  Dio) 
de  Richard  Dawkins. 

Baggini  estas  filozofo,  kaj  li  aliras  la 
demandon  laŭ  filozofia  vidpunkto.  Li 
demandas,  ĉu  ago  estas  bona  nur  ĉar  Dio 
ordonis,  ke  ni  faru  ĝin;  aŭ  ĉu  Dio  ordonas, 
ke  ni  faru  difinitan  agon,  ĝuste  ĉar  ĝi  es- 
tas  bona?  Se  oni  supozas  la  unuan,  tio 
signifas,  ke  boneco  estas  arbitra  normo; 
sed  se  ni  supozas  la  duan,  tio  signifas,  ke 
moraleco  estas  normo,  kiu  ekzistas  apar- 
te  de  Dio.  Religiulo  eventuale  respondus, 
ke  kompreneble  Dio  neniam  postulus,  ke 
oni  faru  malbonan  agon.  Sed  tiu  aserto 
en  si  mem  montras,  ke  oni  mezuras  la 


agojn  kaj  ordonojn  de  Dio  laŭ  iu  ekstera 
normo. 

Baggini  atentigas,  ke  la  homoj  emas 
konfuziĝi  inter  moraleco  kaj  leĝoj .  Kiam 
ili  supozas,  ke  nur  la  ekzisto  de  Dio 
malhelpas  la  homojn  fikonduti,  ili  vidas 
Dion  ne  nur  kiel  leĝodonanton,  sed  ankaŭ 
kiel  juĝiston  kaj  policiston.  Li  komentas: 
«...tio  estas  stranga  moraleco,  kiu 
supozas,  ke  oni  povas  agi  etike  nur  se  oni 
faras  tion  pro  timo  pri  puno  aŭ  pro 
promeso  pri  rekompenco.»  Laŭ  lia  argu- 
mento,  ateistoj  fakte  agas  pli  morale  ol 
religiuloj,  ĉar  ili  kondutas  bone  ankaŭ  sen 
tiaj  dubindaj  motivoj. 

Laŭ  la  Biblia  rakonto,  Abrahamo  kredis, 
ke  iu  ajn  ordono,  kiu  venas  de  Dio,  nepre 
estas  bona  kaj  ĝusta.  Kiam  Dio  ordonis, 
ke  li  mortigu  sian  propran  filon,  Abra- 
hamo  efektive  estis  preta  fari  tion, 
tutsimple  ĉar  la  ordono  venis  de  Dio. 
Ankaŭ  nuntempe  ekzistas  homoj,  kiuj 
estas  pretaj  bombi  kaj  mortigi,  nur  ĉar 
iliaj  religiaj  gvidantoj  asertas,  ke  tiuj  agoj 
konformiĝas  kun  la  volo  de  Dio.  La 
plejmulto  da  homoj,  ĉu  ateistoj,  ĉu 
religiuloj,  tamen  opinias,  ke  ĉiu  mem 
respondecas  pri  la  morala  ĝusteco  de  siaj 
agoj;  eĉ  se  teroristo  sincere  kredas,  ke  la 
ordono  venis  rekte  de  Dio,  ni  ne  kon- 
sideras  tion  sufiĉa  pravigo. 

Se  ni  ateistoj  ne  kredas,  ke  nia  moraleco 
fontas  el  Dia  ordono,  kiel  ni  do  decidas, 
kio  estas  morala  konduto?  Baggini 
diskutas  tiun  demandon  sufiĉe  detale,  kaj 
konkludas:  «Mi  proponas,  ke  temas  pri 
baza  zorgo  pri  la  bonfarto  de  aliaj,  zorgo 
kiu  baziĝas  ne  en  racia  argumento  sed  en 
kunsentado.»  Ne  necesas  esti  religiulo 
por  senti  la  suferadon  de  aliaj  homoj  kaj 
por  deziri  ilian  bonfarton. 

En  la  libro  Dio  ne  estas  granda  estas 
ĉapitro  kun  la  titolo  «Cu  religio  instigas 
la  homojn  konduti  pli  bone?»  Hitchens 
respondas  tiun  demandon  ne  per  defendo 
de  ateismo  sed  per  atako  kontraŭ  religioj . 
Li  citas  terurajn  ekzemplojn  de  modemaj 
amasbuĉadoj,  ekzemple  en  Ugando  kaj 
Ruando,  kiuj  estis  gvidataj  kaj  instigataj 
de  religiuloj.  Li  memorigas,  ke  ankaŭ 
moderna  sklavokomerco  en 
Ameriko  estis  subtenata  de 
kristanaj  ŝtatoj  kaj  socioj,  dum 
la  islama  mondo  faris  same  en 
Mediteraneo  kaj  Nord-Afriko. 

La  pardonpetoj  de  la  lasta  papo 
al  diversaj  grupoj  mistraktitaj  de 
la  katolika  eklezio  dum  pasintaj 
jarcentoj  montras,  ke  eĉ  la  papo 
mem  agnoskis,  ke  la  eklezio  ofte 
kondutis  laŭ  maniero  malmorala 
kaj  eĉ  krima. 

Hitchens  komentas,  ke  la 
sovaĝa  dio  de  la  Malnova  Tes- 
tamento  konstante  instigas  siajn 
sekvantojn  al  konduto,  kiun  ni 
modemuloj  konsidems  absolute 
ne  morala,  ĉefe  la  detruado  de 
najbaraj  triboj.  La  unuaj  aludoj 
al  infero  kaj  eterna  punado,  aliflanke, 
troviĝas  en  la  Nova  Testamento.  Laŭ 
Hitchens:  «Nur  kiam  ekaperas  la  Princo 
de  Paco  [t.e.  Kristo],  ni  aŭdas  la  naŭzan 
ideon  pri  plua  punado  kaj  torturado  de 
mortintoj». 

Richard  Dawkins  estas  biologiisto, 
kaj  lia  libro  aliras  la  diskuton  pri 
moraleco  parte  laŭ  biologia  vidpunkto. 
Laŭ  li  tio,  kion  ni  nomas  «bona»  konduto, 
estas  konduto,  kiu  helpas  aliajn  homojn, 
eĉ  kiam  tio  kontraŭas  nian  propran 
intereson.  Laŭ  li,  tia  malegoisma  konduto 


donis  al  la  homoj  avantaĝon  sub  la 
malfacilaj  situacioj  en  kiuj  la  homa  specio 
evoluis.  Kiam  la  homoj  vivis  en  mal- 
grandaj  grupoj,  ilia  komuna  helpado 
kontribuis  al  la  travivado  de  la  tuta  gru- 
po.  Cetere  tio  ne  estas  afero  nur  de  la 
homa  specio;  ĝi  ekzistas  ankaŭ  inter- 
specie.  Reciproka  helpado  donas  aktivan 
avantaĝon  ekzemple  al  floroj  kaj  abeloj, 
al  koraloj  kaj  papa- 
gofiŝoj,  kaj  al  multaj 
aliaj  specioj,  kiuj 
nepre  bezonas  unu  la 
alian  por  sia  komuna 
travivado. 

Kiam  oni  helpas 
parencojn,  oni  helpas 
la  travivadon  de  la 
propraj  genoj.  Tial, 
laŭ  Dawkins,  reci- 
proka  helpemo  estis 
favorata  en  la  fruaj 
homoj  kaj  estis  trans- 
donata  en  la  genoj. 
Kvankam  ni  ne  plu 
vivas  en  malgrandaj 
komunumoj  konsis- 
tantaj  plejparte  el 
parencoj,  ni  ankoraŭ  sentas  tiun  instink- 
tan  deziron  helpi  aliajn  homojn.  Tial  ni 
spertas  kompaton,  kiam  la  televido 
montras  malsatantan  infanon,  eĉ  se  tiu 
infano  loĝas  ĉe  la  alia  flanko  de  la 
terglobo  kaj  certe  ne  povas  esti  rekta 
parenco.  Dawkins  do  konkludas,  ke  la 
deziro  helpi  aliajn  homojn  kaj  protekti 
ilin  kontraŭ  suferado  estas  profunda 
instinkto,  kiu  aperis  en  la  homoj  eĉ  antaŭ 
la  ekesto  de  religioj.  (Kompreneble,  eĉ 
se  tiu  instinkto  fontis  en  tute  praktika 
biologia  neceso,  tio  neniel  malpliigas 

En  posta  ĉapitro,  Dawkins  ekzamenas 
la  aserton,  ke  niaj  ideoj  pri  morala 
konduto  fontas  en  la  Biblio.  Li  deman- 
das,  precize  kiel  la  Biblio  transdonas  al 
ni  tiujn  normojn.  Supozeble,  ĝi  povus  fari 
tion  dumaniere:  per  rektaj  instruaj  (kiel 
ekzemple  en  la  Dek  Ordonoj)  aŭ  per 
ekzemplado.  Kaj  tamen,  se  oni  atente  le- 
gas  la  Malnovan  Testamenton,  multaj  el 
la  rakontoj  ŝajnas  proponi  sufiĉe  dubin- 
dajn  modelojn  de  konduto.  Ni  konsidem 
ekzemple  la  rakonton  pri  Noa:  tre  ĉarma 
fabelo,  sed  kian  modelon  ĝi  proponas  al 
ni?  Gi  montras  al  ni  dion,  kiu  estas  preta 
dronigi  ĉiujn,  inkluzive  de  infanoj,  krom 
unu  familion. 

La  natura  rebato  de  religiuloj  al  tiu 
kritiko  estas,  «Sed  kompreneble,  ni  ne 
devas  preni  tian  rakonton  serioze;  ĝi  es- 
tas  nur  simbola.»  Kiel  ili  decidas,  kiuj 
rakontoj  de  la  Biblio  proponas  veran 
moralan  instruon,  kaj  kiuj  havas  nur 
simbolan  valoron?  Evidente  ili  juĝas  laŭ 
la  kriterio  de  iu  morala  normo  -  kaj  evi- 
dente  tiu  morala  normo  ne  troviĝas  en  la 
Biblio  mem,  sed  ekster  ĝi. 

Same  rilate  al  la  rektaj  instruaj,  kiel 
tiuj,  kiujn  Dio  donis  al  la  izraelidoj  en  la 
Biblio.  La  plej  elstara  ekzemplo  estas  la 
Dek  Ordonoj .  Malmultaj  homoj  efektive 
provas  sekvi  tiujn  ordonojn  laŭlitere,  aŭ 
eĉ  entute  opinias,  ke  ili  estas  sekvindaj. 
Kaj  ekde  la  plej  fruaj  tempoj  oni  reinter- 
pretis  la  Dek  Ordonojn  laŭ  la  propraj 
opinioj.  La  numero  6,  ekzemple,  tekstas 
“Ne  mortigu”.  Simple  tiel,  sen  esceptoj 
aŭ  kondiĉoj.  Kaj  tamen,  estas  evidente 
ke  religiuloj  dum  la  jarmiloj  sentis  sin 
liberaj  reinterpreti  tiun  ordonon  laŭ  la 
moralaj  normoj  de  la  propra  epoko. 


Alivorte,  iliaj  moralaj  opinioj  ne  venis  el 
la  Biblio,  sed  tute  male:  iliaj  moralaj 
normoj  estis  aplikataj  al  la  instmoj  de  la 
Biblio. 

Dawkins  montras,  ke  moralaj  valoroj 
nature  ŝanĝiĝas  iom  post  iom  dum  la 
jarcentoj.  Multaj  sintenoj,  kiuj  estis  sociaj 
normoj  en  Bibliaj  tempoj,  aŭ  eĉ  dum  la 
19°  jarcento,  nun  fariĝis  neakcepteblaj. 
Sklaveco  estas  malpermesata  preskaŭ  ĉie; 
en  la  plejmulto  da  landoj  virinoj  ne  plu 
estas  taksataj  malsuperaj  al  viroj;  la 
homoj  ĝenerale  ne  plu  rajtas  esprimi 
rasismajn  opiniojn;  kaj  dum  militoj  oni 
almenaŭ  provas  (eĉ  se  ne  tre  sukcese) 
eviti  mortigadon  de  civiluloj.  Temas  pri 
ŝanĝiĝoj  en  la  publika  sinteno  relative 
lastatempaj;  ili  okazas  iom  post  iom  tra 
la  tuta  mondo,  en  iuj  landoj  kaj  kulturoj 
pli  frue,  en  aliaj  malpli  frue,  kaj  la 
plejmulto  el  ni  verŝajne  opinias,  ke  te- 
mas  pri  pliboniĝoj. 

Dawkins  nomas  tiun  fenomenon  «la 
ŝanĝiĝanta  morala  Zeitgeist  [spirito  de  la 
epoko]».  Li  komentas,  ke  ne  eblas  klarigi 
la  kaŭzon  de  tiu  fenomeno;  sufiĉas  diri, 
ke  ĝi  okazas,  kaj  ke  ĝi  movas  la  homaron 
ĝenerale  al  pli  homecaj  sintenoj.  Li 
konkludas,  ke  tiu  ŝanĝiĝanta  spirito  de 
la  epoko,  kiu  certe  portas  nin  en  bona  kaj 
dezirinda  direkto,  en  si  mem  montras,  ke 
oni  ne  bezonas  Dion  por  konduti  morale, 
aŭ  por  decidi,  kia  estas  morala  konduto. 

Noto  pri  la  tri  libroi  menciitai  en  la 

artikolo:  Bedaŭrinde  ili  ne  ekzistas  en 
Esperanta  traduko,  sed  almenaŭ  la  lastaj 
du  certe  ekzistas  en  multaj  nacilingvaj 
tradukoj.  La  unua  estas  sufiĉe  mallonga, 
kaj  eble  la  plej  bona  kandidato  por 
tradukado  en  Esperanton. 

Univeitsalkongitesaj  demandoj  ee  UK  93-a 


1.  Cu  plaĉis  al  vi  la  kunveno  dum  la 
kongreso?  Kiujn  temojn  vi  volus  diskuti 
dum  estontaj  kunvenoj  de  ATEO? 

Ne  multe,  ĉar  mi  malkovris,  ke  sin  difinas 
ateistoj  ankaŭ  homoj,  kiuj  kredas  je 
«eksterteruloj»,  «paralelaj  mondoj»,  kaj 
aliaj  nepruvitaj  hipotezoj. 

Diskutindaj  temoj:  «Kio  estas  ateismo?»  kaj 
konsek vence  «Kio  estas  ATEO?» 

'Jtcat*  'Vei.i.elitz  / 

Plaĉis  nur  parte  la  kunveno.  La  iniciato  estis 
bona,  la  temo  interesa.  Sed  dum  la  kunveno 
mia  interesiĝo  malaperis  pro  ĉeestantoj  kiuj 
parolis  eksterteme.  Tio  povis  okazi  ĉar  la 
gvido  de  la  kunveno  estis  malforta.  Tial  mi 
foriris  antaŭ  la  f ino. 

Eble  estontaj  temoj: 

Pace  vivi,  kunvivi  kun  aliaj  vivkondiĉoj, 

Ĉu  interreligia  dialogo  /  komunikado  povas 
reale  kontribui  al  paca  kunvivado  aŭ  ĉu  io  alia 
necesas? 

Laslogano  de  la  nederlanda  Humanisma  Ligo 
estas  «Mem  pensi,  kune  vivi».  Kiel  realigi  ĝin? 
La  diferencoj  inter  permesemo,  toleremo, 
akceptemo  kaj  respekto.  Kie  estas  la  limo? 
Humanistoj  konas  ateistojn,  agnoskantojn 
kaj  liberajn  liberpensulojn.  Ĉu  kunlaboro 
inter  ili  eblas?  Komuna  estas  ilia 
maldogmismo. 

'fceeŭ  1R.ccty.  /  ‘Tttaldetc, 
'Jledezlcmdfr 

Jes,  mi  partoprenis  la  kunvenon  pri  ateismo. 
Tio  interesis  min,  ĉar  mi  estis  en  lernejo 
edukita  esti  ateisto.  Mia  lando  estas 
Serbujo,  kaj  antaŭa  Jugoslavujo. 

Vi  demandis  min  ĉu  la  kunveno  plaĉis  al  mi. 
La  temo  estis  interesa,  bone  prezidis  virino 
kaj  prezentis  la  temon  kaj  legis  pri  ĝi,  sed 
poste  la  partoprenantoj  ne  havis  enhavajn 
komentojn.  Pro  tio  mi  jam  tiam  bedaŭris.  Ni 
havis  ankaŭ  malmulte  da  tempo. 

Kaj  la  dua  demando  estis  «kiujn  temojn  mi 
volus  diskuti  dum  estontaj  kunvenoj  de 
ATEO? 


Mia  propono  estus:  «KIUJ  ESTAS  LA 
MALLUMAJ  FLANKOJ  DE  KREDO?» 

Svetltztuz  'J/tcCanauie  / 

/7jŭŭei<*iuidett ,  'JtederCactda 

Plaĉis  al  mi  la  kunveno  de  ATEO  en  la  lasta 
UK.  Oni  sentis  ke  la  partoprenantoj  estis 
interesataj.  Eble,  oni  povus  trakti  la  venontan 
temon:  «Kial  vivigi  asocion  pri  ateismo?» 

‘7ft<viti*te  1R.iiM.eze  /  Ttcutteŭ, 
"P%c ztteitt 

Jes!  La  diskuto  estis  tre  interesa,  tre  vigla. 
sed  pro  ĉambra  sono  kaj  sonorizado,  foje 
parolantoj  estis  malfacile  kompreneblaj. 
Aparte  tio  okazis  kiam  iu  ĝuste  antaŭ  la  es- 
trado  parolis;  li  parolis  al  iu  alia  ĉe  la  estra- 
do  sed  malantaŭ  li,  tiam  oni  ne  komprenis  lin. 
Alia  rimarko:  en  la  malfermita  ATEO 
kunveno,  dimanĉon,  ĉeestis  ĉirkaŭ  50 
personoj.  En  la  fermita  kunveno,  mardon, 
ĉeestis  nur  7  personoj.  Tio  sugestas  ke 
multaj  personoj  interesiĝas  al  ateismaj 
aferoj,  sed  ili  ne  interesiĝas  al  ATEO.  Kion 
konkludi  de  tio? 

tyeazya  Jlĥctii.ŝter  /  '7Wt4, 
'pzattcict 

2.  Kiel  ateistoj  ni  ne  havas  supernatu- 
ran  figuron  aŭ  sanktan  libron,  nek  eĉ 
pastrojn,  por  informi  nin,  kio  estas 
bona  konduto  kaj  kio  estas  malbona. 

Kaj  tamen  ni  ateistoj  ne  malpli  ol 
religiuloj  havas  niajn  normojn  pri 
morala  konduto.  Kion  por  vi  signifas 
morala  konduto? 

Unue  ni  estas  homoj.  Ni  havas  senton  por 
plori,  por  esti  feliĉa,  por  doloro,  por  disigi 
bonecon  de  malboneco  kaj  tiu  natura  donaco 
kiun  posedas  homo  estas  sufiĉa  por  scii 
morale  konduti.  Kion  por  mi  signifas  morala 
konduto?  Scii  konduti  laŭ  ne-skribitaj 
reguloj,  sed  kiujn  oni  subkomprenas.  Se  oni 
ekzemple  ŝtelas  oni  iras  en  malliberejon. 
Polico  punos  onin.  Tion  ĉiuj  homoj  scias,  ĉu 
kredantoj  ĉu  ne-kredantoj.  Laŭ  tiuj  normoj 
aŭ  niaj  propraj  moralaj  sentoj  ni  kondutas. 

Tio  estas  mia  penso  pri  via  demando. 

Snetiatun.  'Tftittutovic  / 
/7yicel(*ticidett,  'Tleden.tcmda 

Kiel  ateistoj  ni  ne  havas  supernaturan  f  iguron 
aŭ  sanktan  libron,  nek  eĉ  pastrojn,  por 
informi  nin,  kio  estas  bona  konduta  kaj  kio 
estas  malbona.  Kaj  tamen  ni  ateistoj  ne  malpli 
ol  religiuloj  havas  niajn  normojn  pri  morala 
konduto. 

Kion  por  vi  signifas  morala  konduto? 

La  komunumo  en  kiu  oni  vivas  devus  ĝin  dif  ini 
kiel  eble  plej  demokrate. 

'Ttitta  'l/eŭietla  /  'Jteilic 

Mi  estis  edukita  laŭ  unu  vivmotivo:  Kondutu 
al  Ĉiu  tiel,  kiel  vi  deziras  ke  ĉiu  kondutu  al  vi. 
Per  tiu  argumento  miaj  gepatroj  akompanis 
nin,  kaj  ankaŭ  ni,  infanoj,  uzis  ĝin  inter  ni. 
Tio  implicas,  ke  ni  ne  ŝtelu,  ne  mortigu,  ne 
mensogu  k.t.p.  Ke  ni  kultivu  virtojn,  kiel 
toleremon  kaj  paciencon,  ordemon  k.t.p.  kaj 
regu  kiel  eble  plej  niajn  malvirtojn,  kiel 
agresemon,  havemon,  envion  kaj  pigremon 
k.t.p. 

Bona  konduto  kaj  ago  havas  nur  moralan 
valoron,  se  ni  elkore  volas  konduti  kaj  agi  tiel. 
Pro  memestimo,  por  ke  ni  ne  hontu  antaŭ  ni 
mem,  ni  ne  povas  agi  alie.  Estas  la  vivmotivo 
de  la  sendependa  homo.  Bona  konduto  kaj  ago 
pro  profito  aŭ  timo  havas  eble  sian  socian 
valoron,  sed  nepre  ne  moralan.  Estas  la 
vivmotivo  de  la  sklavo.  Sed,  kiu  staras, 
atentu,  ke  tiu  ne  stumblu. 

Orgojlo  estas  malvirto,  kiu  minacas  ankaŭ  nin. 
SofcA-ia.  "TH-ettiett  /  ‘Tttiddet&tcicf., 
'KedesttcuuU i 

Memkonscio,  memrego:  libereco  de  la 
ateistoj 

La  religian  moralon  simbolas  dek  ordonoj  sub 
formo  de  malpermesoj,  venintaj  de  mi  ne 
scias  kie,  sed  redaktitaj  de  homo  kiu  arogis 
al  si  la  rajton  dikti  al  la  aliaj  sian  manieron 
pensi,  fabelante  ke  io  supera  antaŭ-konceptis 
ia  regularon.  Tiulo  samokaze  negis  tion  kio 
ĝuste  diferencigas  la  homon  de  la  aliaj 
estaĵoj:  ĝia  memkonscio,  ĝia  memrego,  ĝia 
kapablo  decidi,  analizi  situacion,  responsi 
siajn  agojn.  Sed  tiu  homa  kapablo  supozigas 


minimuman  nivelon  de  edukiteco.  Tiam 
intervenas  alia  karakterizo  de  nia  specio:  ĝia 
kapablo  organiziĝi,  alsociiĝi,  kaj  tiel  la  socio 
ricevas  la  taskon  certigi  ĉiesan  averaĝan 
edukitecon.  Tiel  la  def  io  vivi  estas  kaj  indi- 
vidua  kaj  kolektiva,  Ĉar  la  procezo  memdecidi 
situas  ĉe  ambaŭ  niveloj.  Evidente  la  rezulto 
ne  estas  ĉiam  brila,  ĉar  laŭdifine  defio  es- 
tas  celo  ne  ankoraŭ  atingita,  kaj  supozeble 
neatingebla.  Ĉar  nia  mondo  ne  estas 
perfekta,  tial  ni  povas  konjekti  pri  neekzisto 
de  dioj.  La  ekzisto  de  dioj  negus  la  nocion 
mem  de  homa  kaj  socia  defioj,  do  de 
memdecido,  kio  estas  plej  senesperiga.  Vivi 
en  mondo  entute  antaŭplanita  estus  neniel 
interesa. 

(/■ĥniiticitt  TR.iviere  /  'Jtcuttei, 
'picutcic 

Morala  konduto  estas  pripensita  konduto  kiu 
referenciĝas  al  klasikaj  kaj  civitaj  principoj 
de  vivo  en  socio,  sen  rilato  al  iu  ajn  religio. 
«Ne  ŝtelu»,  unu  el  la  ordonoj  de  la  kristana 
religio  estas  ĝenerala  principo  kiu  koncernas 
kaj  la  religiulojn  kaj  la  ne-religiulojn.  Kaj 
fakte,  oni  konstatas  ke  ne  estas  pli  da 
ŝtelistoj  inter  la  unuaj  ol  inter  la  duaj. 

'Tftcnticte  ‘ĵR.uiiere  /  'Kcuttei, 
'picutcic 

Por  klarigi  tion  mi  demandas:  «Moralo  de  kio 
originas?» 

Iuj  diras  de  supernaturuloj  aŭ  de  sankta  li- 
bro.  Kiuj  verkis  sanktajn  librojn?  Sed  kiel 
superuloj  (aŭ  tiuj  kiuj  pretendas  paroli  nome 
de  ili)  starigis  tiujn  regulojn  kaj  kondutojn? 
Homoj  estas  gregaj  estaĵoj  kaj  vivas  grupe 
(en  triboj  ekzemple).  Tio  necesigas  regulojn 
por  ebligi  tiun  vivmanieron.  Poste  neeviteble 
venas  konfliktoj  interanoj  de  lagrupo.  Ankaŭ 
porsolvi  ilin  necesas  reguloj.  Se  ne,  iamaniere 
la  grupo  malaperos.  Oni  povas  preskaŭ  esti 
certa  ke  tiuj  personoj  kiuj  parolis  nome  de 
superuloj,  aŭ  verkis  sanktan  libron,  vivis  en 
tia  grupo.  Ili  observis  tiujn  aferojn,  kaj  kiel 
membroj  de  la  grupo  rilatis  inter  ili.  II i 
deduktis  tion  kio  estas  bona  por  ke  la  grupo 
vivu  pace,  konkorde. 

Eĉ  se  iu  homo  estus  sola  (sur  iu  senhoma 
insulo  aŭ  en  loko  sen  homo  kaj  tre  tre 
malproksima  de  iu  alia  homo),  tiu  devus 

respekti  regulojn:  trovi  manĝaĵojn,  trinki, 
eviti  bestojn,  ne  detrui  kion  li  manĝas  ktp... 
Tiu  regularo  estas  preskaŭ  iu  moralo,  natura 
moralo. 


Por  mi,  origino  kaj  neceso  de  la  moralo  estas 
la  grupa  vivo  kaj...  ankaŭ  la  naturo  . 


(^.eoftcp. i  dL/tui<Ji.ier  /  *7 <ura.. 


3.  La  dek  ordonoj: 

1.  Ne  ekzistu  ĉe  vi  aliaj  dioj  antaŭ  Mi. 

2.  Ne  faru  al  vi  idolon,  nek  bildon  de 
io,  kio  estas  en  la  ĉielo  supre  aŭ 
sur  la  tero  malsupre  aŭ  en  la  akvo 
sub  la  tero. 

3.  Ne  malbonuzu  la  nomon  de  la 
Eternulo,  via  Dio. 

4.  Memoru  pri  la  tago  sabata,  ke  vi 
tenu  ĝin  sankta. 

5.  Respektu  vian  patron  kaj  vian 
patrinon. 

6.  Ne  mortigu. 

7.  Ne  adultu. 

8.  Ne  ŝtelu. 

9.  Ne  parolu  kontraŭ  via  proksimulo 
malveran  ateston. 

10.  Ne  deziru  la  domon  de  via  proksi- 
mulo;  ne  deziru  la  edzinon  de  via 
proksimulo,  nek  lian  sklavon,  nek 
lian  sklavinon,  nek  lian  bovon,  nek 
lian  azenon,  nek  ion,  kio  apartenas 
al  via  proksimulo. 

Kiuj  el  tiuj  dek  ordonoj  laŭ  vi  ankoraŭ 
validas  (eventuale  kun  modifoj  aŭ 
kondiĉoj)?  Kiuj  tute  ne plu  validas? 


Se  temas  pri  la  dek  ordonoj,  mi  savus 
la  jenajn: 

1.  Respektu  vian  patron  kaj  vian 
patrinon  kaj  reciproke  respektu 
viajn  gefilojn. 

2.  Ne  mortigu. 


3.  Ne  adultu. 

4.  Ne  ŝtelu. 

5.  Ne  parolu  kontraŭ  via  proksimulo 
malveran  ateston. 

6.  Ne  deziru  la  domon  de  via  prok- 
simulo;  ne  deziru  la  edzinon  de  via 
proksimulo,  nek  lian  sklavon,  nek 
lian  sklavinon,  nek  lian  bovon,  nek 
lian  azenon,  nek  ion,  kio  apartenas 
al  via  proksimulo. 

La  unuaj  evidente  apartenas  al  la  mon- 
do  de  la  tradicia  religio  kun  superdio, 
kiun  oni  devis  trakti  kiel  oni  traktis  regon. 
Mi  aldonis  la  respekton  fare  de  la  gepatroj 
al  la  gefiloj,  kio  ankaŭ  estas  io  konsi- 
derinda  en  la  nuna  mondo. 

IRettata  /fanettc  /  ‘PatectnĉcKz, 

')t<zlio. 

Dankon!  Vi  estas  la  unua.  (Almenaŭ  la 
unua,  kiu  sendis  ankaŭ  al  mi!) 

Kaj  tamen,  se  vi  aldonas  al  tiu  pri 
gepatroj  la  fakton,  ke  oni  ankaŭ  respektu 
la  gefdojn,  ĉu  vi  ne  devus  aldoni  al  tiu 
pri  dezirado  de  la  edzino  de  la  najbaro  la 
fakton,  ke  oni  ne  rajtas  deziri  ankaŭ  ties 
edzon? 

/iutca.  Uldcuetcjteuc  /  Paleŭtricta., 

'JtzCio 

Por  mi  ne  validas:  1,  2,  3.  Modifite  va- 
lidas:  4  (feriu  almenaŭ  unu  tagon 
ĉiusemajne),  5  (respektu  vian 
kunhomon),  7  (ne  trompu  kiel  ajn),  10 
(retenuĵaluzon).  Validas  6,  8,  9,  sed  pli 
vaste:  6...  kaj  ne  perfortu,  8...  kaj  ne  rabu 

'fceej  ‘tR.cUc^  /  'TH-aldeit, 
'Tfeden.laudo 

1.  Ne  mortigu. 

2.  Ne  ŝtelu. 

3.  Ne  adultu  (?) 

4.  Ne  parolu  kontraŭ  via  proksimulo 
malveran  ateston. 

'l/eŭŭella  / 

5.  Respektu  vian  patron  kaj  vian 
patrinon. 

6.  Ne  mortigu. 

7.  Ne  adultu. 

8.  Ne  ŝtelu. 

9.  Ne  parolu  kontraŭ  via  proksimulo 
malveran  ateston. 

10.  Ne  deziru  la  domon  de  via  prok- 
simulo;  ne  deziru  la  edzinon  de  via 
proksimulo,  nek  lian  sklavon,  nek 
lian  sklavinon,  nek  lian  bovon,  nek 
lian  azenon,  nek  ion,  kio  apartenas 
al  via  proksimulo.  (sed  la  sklavon 
sklavinon?) 

^ea^fa  dt^uiŭ^ie^i  /  *7 <un4., 
"prtutcia 

4.  La  novaj  dek  ordonoj: 

Se  vi  verlcus  mem  novajn  dek  ordonojn 
(aŭ  du,  aŭ  kvar,  aŭ  dek  ses. . .),  kio 
estus  ilia  enhavo? 

Agu  al  via  proksimulo  same  kiel  vi 
volus  ke  li  agu  al  vi. 

"Ki*u i  "fteMeiia  /  rftaiia 

Tamen  eble  eĉ  nur  ses  ordonoj  estas  tro 
multaj.  Mi  kredas,  ke  ĉio  estus  resumebla 
per  nur  unu  ordono.  Tiu  ordono  estu  tiu 
de  Hilelo  (Hillel),  la  rabeno  kaj  klerulo 
amata  de  Zamenhof: 

«Tio,  kion  vi  ne  ŝatas  por  vi,  ne  faru  al 
la  aliaj  homoj ! » 

Laŭ  la  legendo  Hilelo  aldonis:  «Ci  tio 
estas  la  tuta  (religia)  leĝo,  la  resto  estas 
nur  komentoj!»  Temis  pri  demando  de 


pagano,  kiu  demandis  lin  pri  la  esenco 
de  judismo  antaŭ  ol  eventuala  konvertiĝo. 

‘ĵR.euata  ^arŭetti  /  ‘Pate&frUtta, 

')tali& 

Se  mi  verkus  novajn  ordonojn,  mi 
validus  nur  unu:  «Ne  faru  al  la  aliaj  kion 
vi  ne  volus  ke  ili  faru  al  vi».  Dum  la 
kunveno  de  la  kongreso,  oni  esprimis  tiun 
ideon  formulante  ĝin  inverse  :  «Faru  al 
la  aliaj  kion  vi  volus  ke  ili  faru  al  vi». 
Parenteze,  mi  unue  pensis  ke  estas  same, 
kvankam  la  pozitiva  parolo  ĉiam  pli 
efikas  ol  la  negativa.  Kaj  poste,  mi 
ekkonsciis  ke  mia  katolika  edukado  pro- 
bable  ankoraŭ  influas  min.  Kiel  scii? 

Nu,  tiu  ordono  («Ne  faru  al  la  aliaj...») 
povas  aperi  simpla,  tro  sirnpla  por  homoj 
komplikaj  aŭ  malsanaj.  Tamen,  mi  certas 
ke  ĝi  povas  faciligi  la  socian  vivon 
ĝenerale  kaj  plibonigi  ĝin  por  la  plimulto. 

Tftastiivte  ‘ĵR.utiere  /  'Tteutiei, 
'?'ia*tei& 

Mi  konas  nur  unu  moralregulon:  Cio 
estas  permesita,  se  farita  plename.  Aŭ  pli 
konkrete:  Cio  estas  permesita,  se  farita 
kun  plena  kaj  libera  permeso  /  kunlaboro 
de  la  alia(j)  koncemato(j)  kaj  sen malutili 
al  aliulo  aŭ  al  ies  posedaĵo. 

'%iee<i  ‘tR.uŭ?  /  ‘Tftaideu, 
‘Tlederlattde 

Nur  unu  ordonon  mi  verkus: 

«A1  aliulo  ne  faru  kion  vi  ne  volas  ke 
oni  fam  al  vi» 

Gi  anstataŭas  ĉiujn  aliajn. 

^.tuciiiier  /  *7 atrti., 
'Prta*tci& 

Rilate  al  iuj  vic-ordonoj  kiuj  povus 
enhavi  nereligian  moralon,  mi  volonte 

anoncus  ununuran:  «Decidu  mem  plen- 
konscie  kaj  plenresponse»,  t.e.: 

.  Kritikeme  profitu  de  alies  sperto. 
Konstruu  vian  propran  sperton. 

.  A1  proponoj,  novaj  leĝoj,  reguloj  kaj 
trudoj  sisteme  demandu  «Kial?»,  por 
ne  akcepti  ion  ajn  senpripense. 

.  Neniam  diru  «Kial  ne?»,  ĉar  ĝi  estas 
la  demando  de  la  kredantoj,  kiuj  ŝafe 
obeas,  neniam  kontestas. 

t/^riiticut  7Rivĉe*e  /  'Jtcutteĵ., 
"prcuteie 

Univeitsala  monalo  sen 
bazo  en  neligio 

Vasta  miskoncepto  estas,  ke  oni  ŝuldas 
respekton  pri  ies  kulturo  aŭ  pli  speciale 
pri  ies  religio.  Kial?  Religio  kaj  kulturo 
staras  sur  la  sama  nivelo,  kiel  politika 
konvinko  aŭ  scienca  vidpunkto.  Meritas 
respekton  la  individua  homa  personeco, 
sed  neniam  la  konceptoj,  kiujn  dorlotas 
tiuj  homoj.  Tiuj  opinioj  povas  (kaj  rajtas) 
esti  provizitaj  de  kritika  komento.  Kiu  ne 
volas  esti  kritikata  pri  tio  plej  intima, 
sankta  kion  li  posedas,  tiu  ne  metu  ĝin 
en  socian  diskuton.  Sed  tuj  kiam  li 
preferas  meti  sian  religion  en  la  publikan 
kampon,  ĉu  per  religia  motivado  de 
rezonado,  ĉu  per  la  surhavo  de  religia 
vestaĵo,  aŭ  kolportado  de  sia  religio 
alimaniere,  tiam  libervole  malfermiĝas  al 
kritiko.  Tio  do  validas  ankaŭ  pri  la  eldiro, 
ke  moralo  originas  en  religio,  speciale  en 
sanktaj  libroj.  Do  necesas,  ke  religioj  aŭ 
religiaj  tradicioj  povu  esti  libere  esplo- 
rataj  kaj  eventuale  kritikataj .  Krome  por 
tiu  kritiko  estas  necese,  ke  oni  povas  meti 
kontraŭ  ĝin  moralan  orientiĝon  ne 


deduktatan  de  la  religia  tradicio  mem.  Ĉiu 
formo  de  kritiko  supozigas  iun  aŭto- 
nomion  de  la  moralo.  Akceptinte  tiun 
perspektivon,  ni  vidas  ke  judaismo, 
kristanismo  kaj  islamo  havas  ion  gravan 
en  komuno.  Ĉiuj  tri  estas  t.n.  abrahamidaj 
religioj.  lli  estas  ŝarĝitaj  de  la  tradicio  de 
Abrahamo,  la  dia  ordon-teorio.  Ligas  ilin 
ne  religia  belaĵo,  sed  granda  problemo. 
Ja  Abrahamo  (la  ricevinto  de  la  dek 
ordonoj)  ricevis  la  ordonon  de  sia  dio 
mortigi  sian  filon  Izaakon.  Li  blinde  obeis 
la  dian  ordonon,  eĉ  kvankam  ĝi  kontraŭas 
la  sesan  ordonon. 

Moralo  el  religia  vidpunkto  povas  esti 
facile  miksita  kun  iu  dia  ordono  el  sankta 
libro.  Do  necesas  sekvi  kritike  ĝiajn 
adeptojn.  Ni  povas  meti  kontraŭ  ĝin  la 
moralon  de  laikeco,  kiu  principe  apartigas 
la  eklezion  de  la  ŝtato,  tiel  ideale  kreante 
neŭtralan  ŝtaton.  Gi  garantias  liberecon 
de  konscienco  kaj  vivkoncepto  (do  kaj 
pri  religio  kaj  pri  nereligio)  Laikeco 
kontraŭas  ĉian  formon  de  ŝtata  eklezio. 

La  sola  daŭra  solvo  ŝajnas  al  mi  la 
forlaso  de  la  dia  ordon-teorio.  Tio 
signifas,  ke  «sanktaj»  verkoj  ne  havu 
alian  statuson  ol  «normalaj»  verkoj.  Ili 
povas  liveri  utilajn  rekomendojn,  kiujn 
ni  serioze  konsideru.  Sed  ili  ne  estu 
diktaĵoj,  mesaĝoj,  ordonoj  enmanigitaj  de 
alia  mondo!  Tiaj  tekstoj  neniel  povos 
fundamenti  aŭ  leĝigi  la  moralon.  Se  te- 
mas  pri  fundamento  de  la  moralo,  ĝi  es- 
tas  afero  de  la  filozofio,  precipe  de  la 
etiko.  En  ĝi  la  humanismo  povas  ludi 
gravan  rolon. 

^Ceeĵ  r^ctip  /  ‘Tftalden, 
'Ttede^.lcutda 

